wickkiey/tamil-wikipedia-markdown huggingface dataset:
# சிறீ சிறீ (எழுத்தாளர்)


## வாழ்க்கை
இவர், ஏப்ரல் 30, 1910 அன்று இன்றைய ஆந்திராவின் விசாகப்பட்டினத்தில் பிறந்தார். இவரது பெற்றோர் புடிபெட்டி வெங்கட்ராமனையா மற்றும் அட்டப்பகொண்டா ஆகியோர் இவரது பெற்றோராவர். பின்னர் சிறீரங்கம் சூரியநாராயணன் என்பவர் இவரை தத்தெடுத்தார். இவர், விசாகப்பட்டினத்தில் பயின்றார். 1931 இல் சென்னைப் பல்கலைக்கழகத்தில் இளங்கலை பட்டம் பெற்றார். 1935 இல் விசாகப்பட்டினத்தின் எஸ்.வி.எஸ் கல்லூரியில் விரிவுரையாளராகத் தொடங்கிய இவர், 1938 இல் ஆந்திர பிரபா என்ற நாளிதழில் துணை ஆசிரியராக சேர்ந்தார். பின்னர் ஐதராபாத் இராச்சியத்தின்அனைத்திந்திய வானொலியிலும், தினசரியான ஆந்திர வாணியிலும் பணியாற்றினார்.  

இவர் சரோசினி என்பவரை மணந்தார். இவர்களுக்கு ஒரு மகனும் மூன்று மகள்களும் இருந்தனர்.  

## இலக்கிய வாழ்க்கை
பாரம்பரியத் தெலுங்கு கவிதைகளில் பயன்படுத்தப்படாத ஒரு பாணியிலும் அளவிலும் ஒரு சாமானியரின் அன்றாட வாழ்க்கையை பாதித்த சமகால பிரச்சினைகளைப் பற்றி எழுதிய முதல் உண்மையான நவீன தெலுங்கு கவிஞராக இவரிருந்தார். தெலுங்குக் கவிதைகளில் முன்னர் பயன்படுத்தப்படாத ஒரு பாணியிலும் அளவிலும் தொலைநோக்கு கவிதைகளை எழுதினார். சமகால சிக்கல்களை பிரதிபலிக்கும் வகையில் பாரம்பரிய புராணக் கருப்பொருள்களிலிருந்து கவிதைகளை முன்னோக்கி நகர்த்தினார். தெலுங்குக் கவிஞர் தேவலப்பள்ளி கிருட்டிணசாத்திரியுடன் ஒப்பிடும்போது இவரது ஆளுமை குடிபதி வெங்கடச்சலம் அவர்களால் ஈர்க்கப்பட்டது. கவிதைகளின் தொகுப்பான *மஹா பிரஸ்தானம்* (ஒரு பெரிய பயணம்) என்ற இவரது புத்தகம் இவரது முக்கிய படைப்புகளில் ஒன்றாகும். "ஜகன்னாதுனி ரத சக்ராலு" என்ற ஒரு கவிதையில், இவர் சமூக அநீதிகளால் பாதிக்கப்படுபவர்களைப் பற்றி எழுதினார். "பிற முக்கிய படைப்புகளில் *சிப்ராலி* மற்றும் *கட்கா* *ஸ்ருஷ்டி* (" வாளை உருவாக்குதல் ") ஆகியவையும் அடங்கும்.  

## தெலுங்கு சினிமா
ஜுன்னர்கரின் *நீரா அவு நந்தா* என்ற இந்தித் திரைப்படத்தின் (1946) தெலுங்கு பதிப்பான ஆகுதி (1950) என்ற படத்துடன் தெலுங்குத் திரைப்படத்துறையில் நுழைந்தார். சலூரி ராஜேஸ்வர ராவ் இசையமைத்த "ஹம்சாவலே ஓ படவா", "ஓகிசலடநய்யா", "பிரேமய் ஜன்னனா மரண லீலா" போன்ற சில பாடல்கள் பெரும் வெற்றியைப் பெற்றன. இவர், பல தெலுங்குத் திரைப்படங்களுக்கு திரைக்கதை எழுத்தாளராகவும் இருந்தார். இந்தியாவின் சிறந்த திரைப்பட பாடலாசிரியர்களில் ஒருவரான இவர் தெலுங்கில் 1000 க்கும் மேற்பட்ட ஒலிப்பதிவுகளுக்கு பாடல் எழுதியுள்ளார்.  

## மனித உரிமைகளுக்காக
1974 இல் உருவாக்கப்பட்ட ஆந்திர மாநில மனித உரிமை அமைப்பின் முதல் தலைவராக சிறீ சிறீ இருந்தார்.  

## விருதுகளும் அங்கீகாரங்களும்

- சாகித்ய அகாடமி விருது - 1972
- சோவியத் நாட்டின் நேரு விருது
- "அல்லுரி சீதாராம ராஜு" என்ற படத்திற்காக சிறந்த பாடல்களுக்கான தேசிய திரைப்பட விருது - 1974
- *நேட்டி பாரதம்* படத்திற்காக சிறந்த பாடலாசிரியருக்கான நந்தி விருது - 1983
- சென்னை இராசா-இலட்சுமி அறக்கட்டளை 1979 இல் இராசா-இலட்சுமி விருது
# கைகலா சத்தியநாராயணா


**கைகலா சத்தியநாராயணா** (*Kaikala Satyanarayana*, 25 சூலை 1935 – 23 திசம்பர் 2022) ஒரு இந்திய நடிகரும், தயாரிப்பாளரும், இயக்குநரும், அரசியல்வாதியுமாவார். தெலுங்கு தேசம் கட்சியைச் சேர்ந்த மச்சிலிபட்டணம் மக்களவைத் தொகுதியைப் பிரதிநிதித்துவப்படுத்தி பதினோராவது மக்களவையில் நாடாளுமன்ற உறுப்பினராக பணியாற்றினார். இவர் பெரும்பாலும் தெலுங்குத் திரைப்படங்களில் பணியாற்றினார்.  

தெலுங்குத் திரைப்படங்களில் இவரது வாழ்நாள் சாதனைக்காக 2011 இரகுபதி வெங்கய்யா விருதையும், 2017 தென்னிந்திய பிலிம்பேர் விருதையும் பெற்றவர். 59 வது தேசிய திரைப்பட விருதுகளில் இரண்டாம் தென் மண்டலத்துக்கான நடுவர் உறுப்பினராகவும் பணியாற்றினார்.  

## ஆரம்ப கால வாழ்க்கை
இவர், கிருட்டிணா மாவட்டத்தில் கவுதாரம் கிராமத்தைச் சேர்ந்த கைகலா இலட்சுமி நாராயணன் என்பவருக்கு மகனாகப் பிறந்தார். குட்லவல்லேருவில் ஆரம்பக் கல்வியையும், விசயவாடாவில் இடைநிலைக் கல்வியையும் முடித்த சத்யநாராயணன், குடிவாடா கல்லூரியில் பட்டம் பெற்றார்.  

## தனிப்பட்ட வாழ்க்கை
இவர் ஏப்ரல் 10, 1960 அன்று நாகேசுவரம்மா என்பவரை மணந்தார். தம்பதியருக்கு இரண்டு மகள்களும் இரண்டு மகன்களும் உள்ளனர்.  

## தொழில்
1959 ஆம் ஆண்டில் சங்கய்யா என்பவர் இயக்கிய *சிப்பாய் கூத்துரு* என்ற திரைப்படத்தில் இவரது அறிமுகம் இருந்தது. இது சிறப்பாக செயல்படவில்லை என்றாலும், இவர் என். டி. ராமராவ் போன்றே இருந்ததால் அனைவராலும் கவனிக்கப்பட்டார். என். டி. ஆருக்கு மாற்றுக் கலைஞராக நடிக்க ஆரம்பித்தார். சத்யநாராயணன் அந்த இடத்தை பொருத்தமாக தன்னைப் பொருத்தினார். இவர் பல திரைப்படங்களில் என்.டி.ஆருக்கு மாற்றாக (டூப்) நடித்தார். எஸ்.டி லால் இயக்கிய 1960 ல் இவரது படமான *அபூர்வா சகஸ்ரா சிராச்சேத சிந்தாமணி* என்ற படத்தில் என். டி. ஆர் இவருக்கு ஒரு பாத்திரத்தை வழங்கினார். அதில் இவர் ஒரு இளவரசனாக நடித்தார்.  

பி. விட்டலாச்சார்யா இவரை *கனகா துர்கா பூஜா மஹிமா* என்ற படத்தில் எதிர்மறை வேடத்தில் நடிக்க வைத்தார். அப்போதிருந்து, சத்யநாராயணன் தன்னை எதிர்மறை வேடங்களில் தன்னை நிலைநிறுத்திக் கொண்டார். மேலும், *ராமா பிலிம்ஸ்* என்ற தயாரிப்பு நிறுவனத்தை நிறுவி *கோடாம சிம்ஹம்*, *பங்காரு குடும்பம்*, *முத்துலா மொகுடு* போன்ற படங்களை தயாரித்தார்.  

## அரசியல்
1996 இல், மச்சிலிபட்னம் தொகுதியில் இருந்து மக்களவைத் தேர்தலில் தெலுங்கு தேசக் கட்சியின் மூலம் அவர் அரசியலில் இறங்கினார்.  

## இறப்பு
சத்யநாராயண தனது 87-வது வயதில் 23 திசம்பர் 23 அன்று காலமானார்.
# கடிதால் மஞ்சப்பா



**கடிதால் மஞ்சப்பா** (Kadidal Manjappa)(1908-1992) 1956 இல் (19 ஆகத்து 1956 - 31 அக்டோபர் 1956) ஒரு குறுகிய காலத்திற்கு கர்நாடகாவின் மூன்றாவது முதலமைச்சராக இருந்தார் (அப்போதைய மைசூர் மாநிலம் ).  

## சொந்த வாழ்க்கை
சிவமொக்கா மாவட்டத்தைச் சேர்ந்த இயற்கை வளமான தீர்த்தஅள்ளி வட்டத்திலுள்ள கடிதால் என்ற கிராமத்தைச் சேர்ந்த இவர் வொக்கலிகர் சமூகத்தைச் சேர்ந்தவர். மைசூர் மகாராஜாவின் கல்லூரியில் பட்டம் பெற்ற இவர் புனே சட்டக் கல்லூரியில் சட்டப் பட்டம் பெற்றார்.  

## அரசியல் ஈடுபாடு
மஞ்சப்பா ஒரு சுதந்திர போராட்ட வீரராகவும், ஒரு உண்மையான காந்தியராக இருந்தார். இவர் பொது வாழ்க்கையில் மாநிலத்தில் பல போராட்டங்களை வழிநடத்தினார். 32 ஆண்டுகளாக பல்வேறு மத்திய மற்றும் மாநில அரசாங்கங்களில் அமைச்சராகவும் பணியாற்றினார். 1950களின் முற்பகுதியில் நில சீர்திருத்தங்களைத் தொடங்குவதில் இவர் ஒரு முக்கிய பங்கைக் கொண்டிருந்தார். குத்தகை சட்டத்தை அறிமுகப்படுத்தியதற்காக இவர் நினைவுகூரப்படுகிறார். இனாம் ஒழிப்புச் சட்டம் போன்ற பல முற்போக்கான செயல்கள் பார்வை காரணமாக உருவானது. இவர் 1976இல் நெருக்கடி நிலை நடவடிக்கைகளுக்கு எதிரான போராட்டங்களில் சேர்ந்தார். பின்னர், பாபு ஜெகசீவன்ராமின் "ஜனநாயகத்திற்கான காங்கிரசின்" கர்நாடக மாநிலப் பிரிவின் தலைவராக இருந்தார்.  

## இலக்கியம்
மஞ்சப்பா மூன்று புதினங்களையும், 'நானாசகாத கனாசு' (ஒரு உண்மையற்ற கனவு) என்ற சுயசரிதையும் எழுதியுள்ளார். இவரது மனைவி திருமதி இலட்சுமிதேவியும் ஒரு ஆசிரியராக இருந்தார்.  

## மரியாதை
இவரது நினைவாக பெங்களூரிலுள்ள முன்னாள் *இலாங்ஃபோர்ட்* சாலை "கடிதால் மஞ்சப்பா சாலை" என்று பெயர் மாற்றப்பட்டுள்ளது. இவரது நூற்றாண்டு கொண்டாட்டங்கள் 2008 இல் நடைபெற்றது.
# குமார் கந்தர்வன்


**குமார் கந்தர்வன்** (Kumar Gandharva) சிவபுத்ரா சித்தராமையா கோம்கலிமத் என்று அழைக்கப்படும் இவர் (8 ஏப்ரல் 1924 - 12 சனவரி 1992) ஒரு இந்துஸ்தானிப் பாடகராவார். இவரது தனித்துவமான குரல் பாணி மற்றும் எந்தவொரு கரானாவின் பாரம்பரியத்திற்கும் கட்டுப்பட மறுத்ததற்காக நன்கு அறியப்பட்டவர். குமார் கந்தர்வன் என்ற பெயர் இவர் சிறுவயதில் இருந்தபோது அவருக்கு வழங்கப்பட்ட தலைப்பாகும். ஒரு கந்தர்வர்கள் என்போர் இந்து தொன்மவியலின் அடிப்படையில் பதினெட்டு கணங்களில் ஒரு இனக்குழுவாவர். இவர்கள் எப்பொழுதும் மகிழ்வாக பாடிக்கொண்டும், ஆடிக்கொண்டும் இருப்பார்கள். ஆடல் கலையில் வல்லவர்களாகவும், யாழ் போன்ற இசைக்கருவிகளை மீட்கும் சக்தி படைத்தவர்களாகவும் கருதப்படுகின்றனர்.  

## ஆரம்பகால வாழ்க்கையும் கல்வியும்
கந்தர்வன் இந்தியாவின் கர்நாடகாவின் பெல்காம் அருகே சுலேபவியில் கன்னட மொழி பேசும் வீர சைவக் குடும்பத்தில் பிறந்தார். ஐந்து வயதிற்குள், இவர் தனது இசை மேதையின் அறிகுறிகளைக் காட்டினார். 10 வயதில் மேடையில் தோன்றினார். இவருக்கு 11 வயதாக இருந்தபோது, இவரது தந்தை இவரை நன்கு அறியப்பட்ட செம்மொழி ஆசிரியரான பி.ஆர். தியோதரின் கீழ் இசை படிக்க அனுப்பினார். இவரது நுட்பம் மற்றும் இசை அறிவு ஆகியவற்றில் தேர்ச்சி மிகவும் விரைவாக இருந்தது, காந்தர்வா 20 வயதை அடைவதற்கு முன்பே பள்ளியில் கற்பித்தார். இவரது 20 களின் முற்பகுதியில், இசையின் நட்சத்திரமாகக் காணப்பட்டார். மேலும் விமர்சகர்களால் பாராட்டப்பட்டார்.  

விரைவில், கந்தர்வன் காச நோயால் பாதிக்கப்பட்டார். மேலும் ஒருபோதும் பாடக்கூடாது என்று மருத்துவர்களால் அறிவுறுத்தப்பட்டது.  

1952 ஆம் ஆண்டில், காசநோய்க்கான மருந்து கண்டுபிடிக்கப்பட்டவுடன் இவர் மருந்தை எடுக்கத் தொடங்கினார். படிப்படியாக, இவர் குணமடைந்து மீண்டும் பாடத் தொடங்கினார். இருப்பினும், இவரது குரல் மற்றும் பாடும் பாணி எப்போதும் அவரது நோயின் வடுக்களைத் தாங்கியே நின்றது. இவரது நுரையீரலில் ஒன்று பயனற்றதாக இருந்தது, எனவே இவர் ஒரு நுரையீரலுடன் பாடவேண்டியிருந்தது.  

## திருமணம்
ஏப்ரல் 1947 இல் தியோதரின் பள்ளியில் மற்றொரு குரல் ஆசிரியரான பானுமதி கன்சு என்பவரை மணந்தார்.  

## இறப்பு

இந்துஸ்தானி இசையின் மேதையான பண்டிட் குமார் கந்தர்வன், சனவரி 12, 1992 அன்று, மத்திய பிரதேசத்தின் தனது தேவாஸ் இல்லத்தில், நுரையீரல் தொற்று காரணமாக இறந்து போனார். மற்றும் பல ஆண்டுகளாக நோய்வாய்ப்பட்ட நீண்ட வரலாற்றின் பின்னர் மூச்சு விட்டார். பத்ம பூசண், பத்ம விபூசன் மற்றும் காளிதாஸ் சம்மன் போன்ற விருதுகளால் கௌவரவிக்கப்பட்டார்.
# குல் பர்தன்



**குல் பர்தன்** *(GulBardhan)* இந்தியாவின் மத்தியப் பிரதேச மாநிலத்தைச் சேர்ந்த போபால் நகரத்தை மையமாகக் கொண்ட ஒரு நடன இயக்குநரும் நாடகக் கலைஞரும் ஆவார். 1928 ஆம் ஆண்டு முதல் 2010 ஆம் ஆண்டு நவம்பர் 20 வரையுள்ள காலத்தில் இவர் வாழ்ந்துள்ளார். இந்திய மக்கள் நாடக சங்கத்துடன் குல் பர்தன் தொடர்புடையவராக இருந்தார். 1952 ஆம் ஆண்டு பம்பாயில் கணவர் தலைமையேற்றுத் தொடங்கிய லிட்டில் பாலே என்ற நடனம் மற்றும் பொமலாட்டக் குழுவின் இணை நிறுவனராக குல் இருந்தார். 1954 ஆம் ஆண்டு கணவர் இறந்தபின்னர் குல் தானே லிட்டில் பாலே நிறுவனத்தின் தலைமைப் பொறுப்பை ஏற்றுக்கொண்டார். இந்த குழு பின்னர் ரங்கா சிறீ லிட்டில் பாலே குழு என மறுபெயரிடப்பட்டது. பல்வேறு நாடுகளில் இக்குழுதனது நிகழ்ச்சிகளை நடத்தியது. 2010 ஆம் ஆண்டு இந்தியாவில் வழங்கப்படும் நான்காவது மிக உயரிய குடிமை விருதான பத்மசிறீ விருது, சங்கீத நாடக அகாடமி விருது உள்ளிட்ட பல விருதுகளை குல் பர்தன் பெற்றுள்ளார்.
# வாணி விசுவநாத்


**வாணி விஸ்வநாத்** (*Vani Viswanath*, பிறப்பு 13 மே 1971) என்பவர் ஒரு இந்திய திரைப்பட நடிகை ஆவார். இவர் டி. வி. சந்திரன் இயக்கிய *சூசன்னா* படத்தில் நடித்ததற்காக 2000 ஆம் ஆண்டில் இரண்டாவது சிறந்த நடிகைக்கான கேரள மாநில திரைப்பட விருதை வென்றார் . இவர் மோலிவுட்டின் "அதிரடி ராணி" என்று அழைக்கப்பட்டார். 2017 ல் ஆந்திராவில் தெலுங்கு தேசம் கட்சியில் சேர்ந்தார்.  

## ஆரம்ப கால வாழ்க்கை
1971 ஆம் ஆண்டில் கேரளத்தின் திருச்சூரில் உள்ள ஒல்லூரில் உள்ள மலையாளி பெற்றோர்களான தாத்துவீட்டில் சோதிடரான விஸ்வநாதன் மற்றும் ஜிரோஜா ஆகியோரின் ஐந்து குழந்தைகளில் நான்கானவராக வாணி பிறந்தார். ஒல்லூரில் உள்ள செயின்ட் ரபேல் கான்வென்ட் பெண்கள் உயர்நிலைப் பள்ளியிலும், பின்னர் சென்னையிலும் தனது பள்ளிப் படிப்பை மேற்கொண்டார். இவருக்கு 13 வயதாக இருந்தபோது, இவர் ஒரு நடிகையாவார், மேலும் இவர் அரசியலில் நுழைவார் என்று இவரது தந்தை சோதிடம் மூலம் கணித்தார்.  

## தொழில்
மலையாளம் மற்றும் தெலுங்கு திரைப்படங்களில் இவர் முக்கியமாக நடித்துள்ளார். இவர் *தி கிங்* படத்தில் மம்மூட்டியுடன் நடித்தார். கன்னடம் மற்றும் தமிழ்த் திரைப்படங்களிலும் தோன்றினார். இவர் தென்னிந்தியாவில் இவரது காலத்தின் பெரிய நட்சத்திரங்களில் ஒருவராக இருந்தார். தெலுங்கு திரையுலக உச்ச நட்சத்திரம், சிரஞ்சீவியுடன் அவரது டோலிவுட் படமான *கரான மொகுடு* மிகப்பெரிய வெற்றியைப் பெற்றது. வாணி தற்காப்பு கலைகளில் பயிற்சி பெற்றவர். படங்களில் பல ஆண்களுடன் சண்டைக் காட்சிகளில் நடித்துள்ளார். உச்ச சந்சத்திரமான மிதுன் சக்கரவர்த்தியுடன் *ஜங்* மற்றும் *பீஷ்மா* என்னும் இரண்டு இந்தி படங்களிலும் வாணி நடித்துள்ளார்.  

## தனிப்பட்ட வாழ்க்கை
பாபுராஜுடன் பல படங்களில் இணைந்து நடித்த இவர்களிருவரும் காதலித்தனர். இந்த இணை 2002 இல் திருமணம் செய்துகொண்டது. இவர்களுக்கு ஆர்ச்சா (2002 இல் பிறந்தார்) ஆத்ரி (2008 இல் பிறந்தார்) என்ற இரு பிள்ளைகள் பிறந்தனர்.  

## விருதுகள்

; கேரள மாநில திரைப்பட விருதுகள்  

- 2000 - *சூசன்னா* படத்தில் நடித்தற்காக இரண்டாவது சிறந்த நடிகை

## திரைப்படவியல்

### தமிழ்

1. *மண்ணுக்குள் வைரம்* (1986) (அறிமுக படம்) சின்னாதயியாக
1. *நல்லவன்* (1988) ராதாவாக
1. *பூந்தோட்ட காவல்காரன்* (1988)
1. *தாய் மேல் ஆணை* (1988) விஜயாவாக
1. *இது எங்கள் நீதி* (1988)
1. *சங்கு புஷ்பங்கள்* (1989)
1. *மை இந்தியா* (1997)
1. *ஜெயா* (2002)
1. *இதயத்திருடன்* (2005) சுதாராணியாக

## தொலைக்காட்சி

- *மேட்டோருவள்* (2010) *அண்ணியாக* ( சூர்யா டிவி )
- காயத்ரி தேவியாக *காற்றினிலே வரும் கீதம்* ( சன் டிவி (இந்தியா) )
# சர்வதேச ஆசிரியர் நாள்

**சர்வதேச ஆசிரியர் நாள்** (World Teachers' Day) **உலக ஆசிரியர் தினம்** என்றும் அழைக்கப்படுகிறது, இது ஆண்டுதோறும் அக்டோபர் 5 ஆம் நாள் கடைபிடிக்கப்படுகிறது. ஆசிரியர்களின் நிலை குறித்து 1966 யுனெஸ்கோ / பன்னாட்டு தொழிலாளர் அமைப்பு பரிந்துரையில் கையெழுத்திட்டதை நினைவுகூரும் வகையில் கடைபிடிக்கப்படுகிறது. சர்வதேச ஆசிரியர் நாள் "உலகின் கல்வியாளர்களைப் பாராட்டுதல், மதிப்பீடு செய்தல் மற்றும் மேம்படுத்துதல்" ஆகியவற்றில் கவனம் செலுத்துவதையும் ஆசிரியர்களுக்கான சிக்கல் மற்றும் கற்பித்தல் தொடர்பான சிக்கல்களைக் கருத்தில் கொள்வதற்கான வாய்ப்பை வழங்குவதையும் நோக்கமாகக் கொண்டுள்ளது.  

## கொண்டாட்டம்
சர்வதேச ஆசிரியர் நாளினைக் கொண்டாடுவதற்காக, யுனெஸ்கோ மற்றும் சர்வதேச கல்வி அமைப்பு (ஈஐ) ஒவ்வொரு ஆண்டும் ஒரு பிரச்சாரத்தை மேற்கொள்கின்றன. அதன்மூலம் ஆசிரியர்களைப் பற்றிய சிறந்த புரிதலையும், மாணவர்கள் மற்றும் சமூகத்தின் வளர்ச்சியில் அவர்கள் வகிக்கும் பங்கையும் உலகிற்கு வழங்க உதவுகிறது. இந்த நோக்கத்தை அடைய அந்த அமைப்பு ஊடக நிறுவனங்கள் போன்ற தனியார் துறையுடன் இணைந்து செயல்படுகின்றனர். ஒவ்வொரு ஆண்டும் ஒரு கருப்பொருள்களில் இந்த பிரச்சாரம் நடைபெறுகிறது. உதாரணமாக, "ஆசிரியர்களை மேம்படுத்துதல்" என்பது 2017 ஆம் ஆண்டிற்கான கருப்பொருள். உயர்கல்வி கற்பித்தல் பணியாளர்களின் நிலை தொடர்பான 1997 யுனெஸ்கோ பரிந்துரையின் 20 வது ஆண்டின் நிறைவை உலக ஆசிரியர் தினம் நினைவுகூறுவதற்காக இந்தப் பிரச்சாரம் நடைபெற்றது.  

2018 ஆம் ஆண்டு யுனெஸ்கோ "கல்விக்கான உரிமை என்பது தகுதியான ஆசிரியருக்கான உரிமை" எனும் கருப்பொருளை அடிப்படையாகக் கொண்டது. இது மனித உரிமைகளுக்கான உலகளாவிய பிரகடனத்தின் (1948) 70 வது ஆண்டு நிறைவை நினைவுகூர்கிறது மற்றும் பயிற்சி பெற்ற மற்றும் தகுதி வாய்ந்த ஆசிரியர்கள் இல்லாமல் கல்விக்கான உரிமையை உணர முடியாது என்பதை நினைவூட்டுகிறது.
# ஜோக்கர் துளசி


** ஜோக்கர் துளசி** (*Joker Thulasi*) என்பவர் ஒரு இந்திய நடிகர் ஆவார். இவர் தமிழ்த் திரைப்படங்கள் மற்றும் தொலைக்காட்சிகளில் பணியாற்றி வருகிறார். 11 ஏப்ரல் 1976 இல் வெளியான தேவராஜ்-மோகன் இயக்கிய தமிழ்த் திரைப்படமான “உங்களில் ஒருத்தி” படத்தில் துளசி அறிமுகமானார். ஒரு மூத்த நடக நடிகராகவும், திரைப்பட நடிகராகவும் பல தசாப்தங்களாக இருந்துவருகிறார். இவர் கீழ்கண்ட நன்கு அறியப்பட்ட திரைப்படங்களில் தோன்றியுள்ளார்; தமிழச்சி, இளைஞர் அணி, உடன் பிறப்பு, அவதார புருஷன் மற்றும் மண்ணைத் தொட்டு கும்பிடனும் . பல படங்களில் இவரது நடிப்பு குறிப்பாக " திருமதி பழனிச்சாமி " இல் பாராட்டப்பட்டது, இது 1992 ஆம் ஆண்டின் சிறந்த படங்களில் அது ஒன்றாகும்.  

## ஆரம்ப கால வாழ்க்கை
இவர் தமிழ்நாட்டின், சென்னையில் பிறந்தார். ஆரம்ப நாட்களில், இவர் நாடக நடிகராக இருந்தார். சென்னையில் உள்ள கண்மணி நாடகக் குழுவின் முதல் நடிகர் இவர் ஆவார். பின்னர், இவர் உங்களில் ஒருதி திரைப்படத்தில் திரைப்பட நடிகராக அறிமுகமாகி நடித்து வருகிறார்.  

## திரைப்பட வாழ்க்கை
மனோஜ் குமார் இயக்கிய ராம்கி மற்றும் சீதா ஆகியோருடன் தமிழ்த் திரைப்படமான “ மருது பாண்டி ” படத்தில் துளசி முன்னணி நடிகராக நடிகராக அறிமுகமானார்.  

## தொலைக்காட்சி வாழ்க்கை
துளசி தற்போது தமிழ் தொலைக்காட்சி தொடர்களில் துணை வேடங்களில் நடித்து வருகிறார். அவரது குறிப்பிடத்தக்க தொடர்கள்  

- கோலங்கள்
- வாணி ராணி
- கேளடி கண்மணி
- முத்தராம்
- கஸ்தூரி
- நாணல்
- மாதவி
- அழகு

## திரைப்படவியல்
*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*  
| 1976 | உங்களில் ஒருத்தி |  |
| --- | --- | --- |
| 1976 | மன்மத லீலை |  |
| 1982 | பட்டணத்து ராஜாக்கள் |  |
| 1987 | இது ஒரு தொடர்கதை |  |
| 1988 | ஊரைத் தெரிஞ்சுக்கிட்டேன் | பைத்தியக்காரன் |
| 1990 | நம்ம ஊரு பூவாத்தா |  |
| 1990 | மருது பாண்டி |  |
| 1990 | நாங்கள் புதியவர்கள் |  |
| 1991 | சித்திரைப் பூக்கள் |  |
| 1991 | மரிக்கொழுந்து |  |
| 1992 | திருமதி பழனிச்சாமி |  |
| 1992 | சாமுண்டி |  |
| 1993 | மறவன் |  |
| 1993 | உடன் பிறப்பு | பிச்சைக்காரன் |
| 1993 | உள்ளே வெளியே |  |
| 1994 | இளைஞர் அணி |  |
| 1994 | செவத்த பொண்ணு |  |
| 1995 | தமிழச்சி |  |
| 1995 | சின்ன மணி |  |
| 1995 | சிந்துபாத் |  |
| 1995 | நீலக்குயில் |  |
| 1995 | மண்ணைத் தொட்டு கும்பிடணும் |  |
| 1996 | கட்டபஞ்சாயத்து |  |
| 1996 | அவதார புருஷன் |  |
| 1996 | வாழ்க ஜனநாயகம் |  |
| 1996 | புருஷன் பொண்டட்டி |  |
| 1997 | காலமெல்லாம் காத்திருப்பேன் |  |
| 1997 | ரட்சகன் |  |
| 1998 | மூவேந்தர் |  |
| 1998 | புதுமைப்பித்தன் |  |
| 1999 | அடுத்தக் கட்டம் |  |
| 2000 | நீ எந்தன் வானம் |  |
| 2004 | ஏய் | } |
# கீர்த்தனா


**கீர்த்தனா** (*Keerthana*) என்பவர் ஒரு இந்திய திரைப்பட நடிகை ஆவார். 1990 களில் தமிழ், தெலுங்கு, மலையாள மொழிகளில் முன்னணி கதாபாத்திரங்களிலும், துணை வேடங்களையும் நடித்துள்ளார். 1992 ஆம் ஆண்டில் *நாளைய தீர்ப்பு* மூலம் இவர் தமிழ்த் திரைப்படத் துறையில் நுழைந்தார், இது முன்னணி நடிகராக விஜய் நடித்த முதல் படமாகும்.  

## பகுதி திரைப்படவியல்
| 1992 | *நாளைய தீர்ப்பு* | பிரியா | தமிழ் | அறிமுகப் படம் |
| --- | --- | --- | --- | --- |
| 1993 | *சூரியன் சந்திரன்* | கீர்த்தனா | தமிழ் |  |
| 1994 | *பதவிப் பிரமாணம்* | சீதா லட்சுமி | தமிழ் |  |
| 1994 | *சுந்தரவதன சுப்புலட்சுமி மொகுடு* | தெலுங்கு |  |  |
| 1994 | *உங்கள் அன்பு தங்கச்சி* | ரேகா | தமிழ் |  |
| 1994 | *பவித்ரா* | சித்திரா | தமிழ் |  |
| 1995 | *தாய் தங்கை பாசம்* | மீனா | தமிழ் |  |
| 1995 | *மண்ணைத் தொட்டு கும்பிடணும்* | ராசாத்தி | தமிழ் |  |
| 1995 | *மம்மி மீ அயனொச்சாடு* | சங்கீதா | தமிழ் |  |
| 1996 | *வெற்றி முகம்* | சுமதி | தமிழ் |  |
| 1996 | *மைனர் மாப்பிள்ளை* | சீத்தா | தமிழ் |  |
| 1996 | *லேடிஸ் டாக்டர்* | ராணி | தெலுங்கு |  |
| 1996 | *சாமூய பாதம்* | அம்மு | மலையாளம் |  |
| 1997 | *சீத்தாக்கா* | அம்முலு | தெலுங்கு |  |
| 1997 | *அல்லரி பெல்லிகொடுக்கு* | தெலுங்கு |  |  |
| 1997 | *பத்தினி* | கீதா | தமிழ் |  |
| 1997 | *அஞ்சரகல்யணம்* | சீத்தா | மலையாளம் |  |
| 1998 | *வெட்டு ஒண்ணு துண்டு ரெண்டு* | தமிழ் |  |  |
| 1998 | *கணேஷ்* | கங்கா | தெலுங்கு |  |
| 1998 | *கல்லு கொண்டோரு பெண்ணு* | தீபா | மலையாளம் |  |
| 1999 | *முதல் எச்சரிக்கை* | பிரியா | தமிழ் |  |
| 1999 | *பூப்பறிக்க வருகிறோம்* | ரம்யா | தமிழ் |  |
| 2002 | *தெல்ல குலாபி* | கீர்த்தனா | தெலுங்கு |  |
| 2003 | *சாமி* | வெங்கட்ராமன் மனைவி | தமிழ் |  |
| 2003 | *கலாட்டா கணபதி* | நீதிபதியின் மனைவி | தமிழ் |  |
| 2003 | *காதல் கிறுக்கன்* | பி. கிருஷ்ணனின் மனைவி | தமிழ் |  |
| 2005 | *குட் பேட் அக்ளி* | கீர்த்தனா | கன்னடம் |  |
| 2006 | *பாரிஜாதம்* | சுபத்ராவின் சகோதரி | தமிழ் |  |
| 2007 | *இப்படிக்கு என் காதல்* | சேரனின் மைத்துனி | தமிழ் |  |

### தொலைக்காட்சி
| 1998-1999 | அக்க்ஷயா | ரேகா / அக்ஷயா | சன் தொலைக்காட்சி | தமிழ் |
| --- | --- | --- | --- | --- |
| 2000 | மைக்ரோ தொட்ரகள்-காதிருக்க ஒருதி | ராஜ் தொலைக்காட்சி |  |  |
| 2003 | சலனம் | நந்தினி | விஜய் தொலைக்காட்சி |  |
| 2003-2004 | அண்ணாமலை | இந்துமதி | சன் தொலைக்காட்சி |  |
| 2003-2005 | ரோஜா | அஞ்சலி |  |  |
| 2005-2006 | கோலங்கள் | உமா |  |  |
| 2006-2007 | ராஜ ராஜேஸ்வரி | நீலி | சிறப்புத் தோற்றம் |  |
| 2008-2009 | நம் குடும்பம் | விமலா | கலைஞர் தொலைக்காட்சி |  |
| 2020 - தற்போது | அக்னி நட்ச்சத்திரம் | ஜெயந்தி செல்வம் | சன் தொலைக்காட்சி | மௌனிகா |
| 2020 | ரோஜா | அருள்வாக்கு வேதவள்ளி | சன் தொலைக்காட்சி | விருந்தினர் பாத்திரம் |
| 2020 - தற்போது | திருமதி ஹிட்லர் | கீர்த்தனா | ஜீ தமிழ் | } |
# சோனல் அம்பானி

**சோனல் அம்பானி** (Sonal Ambani) ஒரு இந்திய எழுத்தாளர் ஆவார். தாய்-மகள் உறவைக் கொண்டாடும் ஒரு புகைப்பட இதழில் மதர்ஸ் அண்டு டாட்டர்ஸ் என்ற தொடர் வெளிவந்தது. 2004ஆம் ஆண்டில் இவர் மிகவும் பிரபலமானவர். மதர்ஸ் அண்டு டாட்டர்ஸ் தொடரின் தொடர்ச்சியாக *ஃபாதர்ஸ் அண்டு சன்ஸ்* என்ற தொடரை முடித்த போது அம்பானி தனது குழந்தைகளுக்கு அதைப் படிப்பதற்கு வழிகாட்டினார். *குழந்தைகள் மற்றும் பதின்வயது இளைஞர்களுக்கு நிதி சேவைகளை வழங்குவதற்கான அமைப்புகள் மற்றும் முறைக்கான* காப்புரிமையையும் இவர் பெற்றுள்ளார்.  

2010ஆம் ஆண்டில் அகமதாபாத்தில் உள்ள எப்ஐசிசிஐ இன் பெண்கள் அமைப்பான எப்எல்ஓ இன் தலைவராக இவர் பெயரிடப்பட்டார்.  

சோனல் அம்பானி ஒரு திறமையான கலைஞரும் ஆவார், தொடர்ச்சியான பெரிய அளவிலான விலங்கு சிற்பங்கள் அவரது படைப்புகளில் அடங்கும். இவரது ஒவ்வொரு படைப்பின் பின்னணியிலும் சமாதானத்திற்கான அடையாளத்தைக் கொண்டிருக்கும்.
# அன்கி (மென்பொருள்)

**அன்கி** (Anki) என்பது ஒரு இலவச மற்றும் திறந்த-மூல மின்னட்டை நிரலாகும். இது மீண்டும் மீண்டும் தோன்றும் வகையில், புலனறிவியல் நுட்பத்தினைப் பயன்படுத்தி விரைவான மற்றும் நீண்டகாலம் மனதில் நிற்கும் வண்ணம் மனப்பாடம் செய்வதற்கான நுட்பமாகும். அன்கி என்பது "மனப்பாடம்" என்பதற்கான சப்பானிய சொல் ஆகும். 1980 களின் பிற்பகுதியில் *சூப்பர்மெமோவிற்காக* உருவாக்கப்பட்ட SM2 வழிமுறை, நிரலில் குறிப்பிட்ட இடைவெளியில் மீண்டும் மீண்டும் தோன்றும் வகையிலான மின்னட்டைகளைக் காண்பிக்கும் வகையில் இந்த நிரல் அமைக்கப்பட்டுள்ளது. பயனர்களின் விருப்பத்திற்கும் வேகத்திற்கும் ஏற்ப அட்டைகளில் முன்னுரிமைகளை அனுமதிப்பதற்கும்,மின்னட்டைகளைக் காண்பிப்பதற்கும் அன்கி படிமுறைத் தீர்வு மாற்றியமைக்கப்ப்ட்டுள்ளது. இந்த மின்னட்டைகள் மீயுரைக் குறியிடு மொழியைப் பயன்படுத்தி வழங்கப்படுகின்றன, மேலும் அவை உரை, படங்கள், ஒலிகள், நிகழ்படங்கள், மற்றும் *லாடெக்ஸ்* சமன்பாடுகளை உள்ளடக்கியிருக்கலாம். அட்டைகளின் தளங்கள், பயனரின் புள்ளிவிவரங்களுடன், திறந்த *SQLite* வடிவத்தில் சேமிக்கப்படுகின்றன.  

## அலைபேசி பதிப்புகள்
பின்வரும் திறன்பேசி/ கைக் கணினி மற்றும் வலை பயனர் சேவையர் கணினி பதிப்பிற்கு துணை நிரல்களாக கிடைக்கின்றன:  

- ஐபோன், ஐபாட் டச் அல்லது ஐபாட் (பணம்) க்கான அன்கிமொபைல்
- அன்கிவெப் (ஆன்லைன் சேவையகம், பயன்படுத்த இலவசம்; துணை நிரல் மற்றும் மேல் வழங்கி ஆகியவை அடங்கும்)
- ஆண்ட்ராய்டுக்கான அன்கிடிராய்ட் (இலவசமாக, GPLv3 இன் கீழ்; நிக்கோலா ரவுல் எழுதியது)

## வரலாறு
மென்பொருள் மேம்பாட்டாளர் டேமியன் எல்ம்ஸ் , அன்கி பற்றி அக்டோபர் 5, 2006 இல் குறிப்பிட்டது தான் மிகப் பழமையான குறிப்பாக 2011 இல் அறியப்பட்டது. இதுவே அன்கி மென்பொருள் உருவாக்கப்பட்ட நாளாக கருதப்படுகிறது.  

பதிப்பு 2.0 அக்டோபர் 6, 2012 அன்று வெளியிடப்பட்டது.  

பதிப்பு 2.1 6 ஆகஸ்ட் 2018 அன்று வெளியிடப்பட்டது.
# பிரபாத் குமார்



**பிரபாத் குமார்** (Prabhat Kumar) ஒரு இந்திய அரசியல்வாதி மற்றும் ஓய்வு பெற்ற அரசு ஊழியர். 1963 பணித்தொகுப்பின் இந்திய ஆட்சிப் பணி அதிகாரி ஆவார். அவர் 1998 மற்றும் 2000 க்கு இடையில் அமைச்சரவை செயலாளராகப் பணியாற்றினார். நவம்பர் 2000 இல் ஜார்க்கண்ட் மாநிலத்தை உருவாக்கிய பின்னர், அவர் முதல் ஆளுநராக நியமிக்கப்பட்டார்.  

## வாழ்க்கை விவரங்கள்
குமார் உத்தரபிரதேசத்தின் அலகாபாத்தில் பிறந்து வளர்ந்தார். 1963 குழுவின் இந்திய ஆட்சிப் பணி அலுவலரும் மற்றும் உத்தரபிரதேச அணியைச் சார்ந்தவர் ஆவார். குமார் அமைச்சரவை செயலாளராகப் நியமிக்கப்படுவதற்கு முன்பு ஜவுளி அமைச்சகத்தின் செயலாளராக பணியாற்றினார்.
# கோவை செந்தில்


**கோவை செந்தில்** (*Kovai Senthil*) என்று திரைப்படங்களில் அறியப்பட்ட **குமாரசாமி**, தமிழ் திரைப்படக் குணச்சித்திர நடிகராவார். இவர் பாக்யராஜின் *ஒரு கை ஓசை* தொடங்கி தமிழ் படங்களில் நடித்துள்ளார். இவர் 400 க்கும் மேற்பட்ட தமிழ் படங்களில் நடித்துள்ளார்.  

## தொழில்
கோவை செந்தில் தனது தொழில் வாழ்க்கையில், பாக்யராஜுடன் *ஆராரோ ஆரிரரோ* மற்றும் *அவசர போலீஸ் 100* உள்ளிட்ட பல படங்களில் நடித்துள்ளார். *இது நம்ம ஆளு*, *படையப்பா*, *அவ்வை சண்முகி*, *கோவா* உள்ளிட்ட பல குறிப்பிடத்தக்க படங்களில் நடித்துள்ளார்.
# பிரதீப் குமார் கியாவாலி

**பிரதீப் குமார் கியாவாலி** ஒரு நேபாள அரசியல்வாதி ஆவார். இவர் நேபாளப் பொதுவுடைமைக் கட்சியைச் சேர்ந்தவர் (ஒருங்கிணைந்த மார்க்சிச-லெனினிஸ்ட்) ஆவார். இவர் கட்சியின் மத்திய குழு உறுப்பினர் ஆவார். 2008 நாடாளுமன்றத் தேர்தலில் அவர் குல்மி -2 தொகுதியில் இருந்து தேர்ந்தெடுக்கப்பட்டார், 24345 வாக்குகளைப் பெற்றார்  

2008 சட்டமன்றத் தேர்தலில் அவர் குல்மி -2 தொகுதியில் இருந்து 23253 வாக்குகளைப் பெற்று தேர்ந்தெடுக்கப்பட்டார். தற்போது அவர் நேபாள வெளியுறவு அமைச்சராகத் தேர்ந்தெடுக்கப்பட்டார்.
# மூவெத்திலமோனியம் அசிட்டேட்டு


**மூவெத்திலமோனியம் அசிட்டேட்டு** *(Triethylammonium acetate)* என்பது (CH<sub>3</sub>CH<sub>2</sub>)<sub>3</sub>NHOCOCH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எளிதில் ஆவியாகின்ற ஒரு தாங்கல் முகவராக இச்சேர்மம் கருதப்படுகிறது. இதை தண்ணீர் அதிகம் சேர்த்து நீர்த்த கரைசலாக மாற்றும்போது கரைசலின் அமிலக் கார குறியீட்டு மதிப்பை (pH) 7 என்ற மதிப்பாகவே பராமரிக்கிறது.
# லூயிஸ் லெட்டரியர்



**லூயிஸ் லெட்டரியர்** (பிறப்பு: சூன் 17, 1973) என்பவர் பிரான்ஸ் நாட்டு திரைப்படத் தயாரிப்பாளர் மற்றும் இயக்குநர் ஆவார். இவர் ஹல்க் 2 (2008), மர்மதேசம் (2010), நௌ யூ ஸீ மீ (2013) போன்ற திரைப்படங்களில் பணியாற்றியுள்ளார்.  

## இயக்குநராக
- அன்லீஷ்ட் (2005)
- டிரான்ஸ்போர்ட்டர் 2 (2005)
- ஹல்க் 2 (2008)
- மர்மதேசம் (2010)
- நௌ யூ ஸீ மீ (2013)
- கிரிம்ஸ்பி (2016)
# இராணிபௌவா



**இராணிபௌவா** *(Ranipauwa)* நேபாள நாட்டின் முசுதாங் மாவட்டத்திலுள்ள ஒரு நகரமாகும். முன்னதாக முசுதாங் இராச்சியத்தில் இப்பகுதி இடம்பெற்றிருந்தது. கடல் மட்டத்திலிருந்து சுமார் 12140 அடி உயரத்தில் (3700 மீட்டர்) இராணிபௌவா நகரம் அமைந்துள்ளது.  

இங்கு ஏராளமான உணவு விடுதிகள், விருந்தினர் மாளிகைகள், சிற்றுண்டியகங்கள், உணவகங்கள் மற்றும் நினைவு பரிசு கடைகள் உள்ளன. முக்திநாத் கோயிலுக்கு செல்லும் வழியில் இந்நகரம் உள்ளதால் உலகெங்கிலும் உள்ள இந்து மற்றும் புத்தமத புனிதப் பயணிகள் இங்கு வருகைதருகின்றனர். மத்திய நேபாளிலுள்ள பிரபலமான மலையேறும் பாதையான அன்னபூர்ணா சுற்று வழியாகச் செல்லும் மலையேறிகளுக்கு இராணிபௌவா ஒரு தங்குமிடமாகும். திண்மப் பாறைத்தொகுதியான அன்னபூர்ணா- இமால் மலைப்பகுதியைச் சுற்றி அன்னபூர்ணா சுற்றுப்பாதை செல்கிறது. கடிகார திசையில் மலையேறும் போது கடல் மட்டத்திலிருந்து 17769 அடி (5416 மீட்டர்) உயரத்திலுள்ள தோரோங்-லா-கணவாயைக் கடப்பதற்கு முன்பாக இப்பாதையிலுள்ள கடைசி நகரம் இராணிபௌவா நகரமேயாகும்.  

உண்மையில் இராணிபௌவா நகரம் சுற்றுலாப் பயணிகளை ஈர்க்கின்ற ஒரு நகரமல்ல. மிகக் குறைந்த அளவில் பாரம்பரிய கட்டிடங்களும் ஏராளமான நவீன கற்காரையால் கட்டப்பட்ட உணவு விடுதிகளும் பிற சுற்றுலா கட்டிடங்களுமே இந்நகரில் ஆதிக்கம் செலுத்துகின்றன. மிகவும் சுமாரான உள்கட்டமைப்பு வசதிகளும் உள்வரும் சாலைகளும் உள்ளூர் வீதிகளும் நடைபாதைகளற்று காணப்படுகின்றன. மின்சார வசதி எப்போதும் நம்பகமானதாக இருக்காது.
# பத்மா வசந்தி


**பத்மா வசந்தி** (Padma Vasanthi) கன்னட திரையுலகில் ஒரு இந்திய திரைப்பட நடிகையாவர். ஒரு நடிகையாக பத்மா வசந்தியின் சில படங்களில் *மனாச சரோவரா* (1982) *பெட்டாடா ஹூவு* (1985), *முசான்ஜே மாது* (2008) ஆகியவை அடங்கும்.  

## விருதுகள்
*மானச சரோவர* என்ற கன்னடப் படத்தில் நடித்ததற்காக 1982–83ஆம் ஆண்டின் சிறந்த நடிகையாக கர்நாடக மாநில திரைப்பட விருது வழங்கப்பட்டது .  

## தொழில்
பத்மா வசந்தி கன்னட துறையில் 130க்கும் மேமேடை நாடங்கள் / தொலைக்காட்சித் தொடர்களில் ஒரு பகுதியாக இருந்து வருகிறார்.
# சிக்னல்

**சிக்னல்** (Signal ) என்பது சிக்னல் அறக்கட்டளை மற்றும் சிக்னல் மெசஞ்சர் உருவாக்கிய பன்னியக்குதள மறையாக்க செய்தியிடல் சேவையாகும் . இணையத்தைப் பயன்படுத்தி கணினிக் கோப்புகள், குரல் குறிப்புகள், படங்கள் மற்றும் நிகழ்படங்களை ஒருவருக்கொருவர் மற்றும் குழு செய்திகளை அனுப்ப வகை செய்கிறது. ஒருவருக்கொருவர் மற்றும் குழு குரல் மற்றும் நிகழ்பட அழைப்புகளைச் செய்ய இயலும் மற்றும் ஆண்ட்ராய்டு இயங்குதள பதிப்புகளில் இதனை விரும்பினால் ஒரு குறுஞ்செய்திச் சேவையாகப் பயன்படுத்த முடியும்.  

சிக்னல் நிலையான செல்லுலார் தொலைபேசி எண்களை அடையாளங் காட்டிகளாகப் பயன்படுத்தி , ஆதியந்த மறையீடு மூலமாக அனைத்து சிக்னல் பயனர்களின் தகவல் தொடர்புகளையும் பாதுகாக்கிறது. பயனர்கள் தங்கள் அலைபேசி தொடர்புகளின் அடையாளத்தையும் தரவு சேனலின் ஒருமைப்பாட்டையும் சுயாதீனமாக சரிபார்க்க இயலும்.  

இலாப நோக்கற்ற சிக்னல் அறக்கட்டளையை பிரையன் ஆக்டன் என்பவரால் 50 மில்லியன் டாலரில், பிப்ரவரி 2018 இல் தொடங்கப்பட்டது. ஜூன் 2020 கணக்கின்படி இந்த செயலியினை 32.4 மில்லியனுக்கும் அதிகமான முறை பதிவிறக்கங்கள் செய்யப்பட்டுள்ளன. டிசம்பர் 2020 அன்றைய நிலவரப்படி 20 மில்லியன் மாத உத்வேக ஊடகப் பயன்பாட்டாளர்கள் இருந்துள்ளனர்.  
மேசைக்கணினியில் சிக்னல் நிறுவுவதற்கானக் கட்டளைகள்|]]  

## வரலாறு
ஆதியந்த மறையீடு செய்தி சிக்னல் சேவை 2014 இல் பிரையன் ஆக்டன் என்பவரால் தொடங்கப்பட்டது, மேலும் இது 2019 மற்றும் 2020 ஆம் ஆண்டுகளில் மிகவும் பரவலாகப் பயன்படுத்தப்பட்டது.  

### 2013–18:ஓபன் விஸ்பர் சிஸ்டம்ஸ்

ஓபன் விஸ்பர் சிஸ்டம்ஸ் வலைத்தளம் ஜனவரி 2013 இல் தொடங்கப்பட்டது.  

பிப்ரவரி 2014 இல், ஓபன் விஸ்பர் சிஸ்டம்ஸ் இரண்டாவது பதிப்பை அறிமுகப்படுத்தியது, இது ஆதியந்த மறையீடு குறியாக்கப்பட்ட குழு அரட்டை மற்றும் உடனடி செய்தியிடல் திறன்களைச் சேர்த்தது.  

மே 2010 இல் தொடங்கப்பட்டதிலிருந்து மார்ச் 2015 வரை, சிக்னலின் ஆண்ட்ராய்டு பதிப்பு (பின்னர் *டெக்ஸ்ட் செக்யூர்* என்று அழைக்கப்பட்டது) மறைகுறியாக்கப்பட்ட எம்எம்எஸ் செய்தியிடலுக்கான ஆதரவை உள்ளடக்கியது.  

## இதனையும் காண்க
- பிரையன் ஆக்டன்
# சிங்கிலிப்பட்டி


**சிங்கிலிப்பட்டி** (*Singilipatti*) என்பது இந்தியாவின், தமிழ்நாட்டின், நாமக்கல் மாவட்டத்தில் உட்பட்ட ஒரு சிற்றூர் ஆகும். இந்த ஊரானது மாவட்ட தலைநகரான நாமக்கல்லில் இருந்து மூன்று கி.மீ. தெற்கிலும், மாநிலத் தலைநகரான சென்னையிலிருந்து 357 கி.மீ. தொலைவிலும் உள்ளது.  

## விளக்கம்
நாமக்கல்- திருசெங்கோடு சாலையில் உள்ள இந்த ஊரில் 500 க்கும் மேற்பட்ட குடியிருப்புகளும், 5000 க்கும் மேற்பட்ட மக்களும் வசித்து வருகின்றனர். இந்த ஊரில் கடந்த 100 ஆண்டுகளுக்கும் மேலாக பொங்கல் விழாவை கொண்டாடுவதில்லை. 100 ஆண்டுகளுக்கு முன் இந்த ஊர் மக்கள் ஒன்றி திரண்டு கோயிலில் பொங்கல் வைத்து வழிபட்டனர். அப்போது பூசைக்காக வைக்கபட்ட பொங்கலை ஒரு நாய் தின்றுவிட்டது. இதனால் இதை ஒரு தீச்செயலாக மக்கள் கருதினர். அடுத்த ஆண்டு பொங்கல் பண்டிகையின்போது ஊரில் மாடு ஒன்று இறந்துவிட்டது. இதை கெட்ட சகுமனாக கருதிய மக்கள் அன்றுமுதல் ஊரில் பொங்கல் விழாவை கொண்டாடுவதில்லை.
# காளி கோயில், விசாகப்பட்டிணம்



**காளி கோயில்** (Kali Temple) என்பது தேவி காளி கோயில் ஆகும். இந்த கோயில் விசாகப்பட்டினத்தின் ஆர்.கே கடற்கரை சாலையில் அமைந்துள்ளது.  

## வரலாறு
இந்த கோயில் 1984 ஆம் ஆண்டில் கட்டப்பட்டது. இக்கோயிலில் விஜயதசமி திருவிழா கொண்டாடப்படுகிறது, இந்த கோயில் விசாகப்பட்டினம் கடற்கரை சாலையில் ஒரு அடையாளமாகவும், சிறந்த சுற்றுலாத் தலமாகவும் மாறிவருகிறது.  

## போக்குவரத்து
இந்த கோயில் கடற்கரை சாலையில் அமைந்துள்ளது, எனவே நகரத்திலிருந்து அனைத்துப் பகுதிகளும் இந்த கோயிலுடன் நன்கு இணைக்கப்பட்டுள்ளன.
# ஹிமா கோலி



**ஹிமா கோலி** (Hima Kohli) (பிறப்பு: செப்டம்பர் 2, 1959) ஒரு இந்திய நீதிபதி ஆவார். இவர் தற்போது இந்திய உச்ச நீதிமன்ற நீதிபதியாக உள்ளார். அவர் தெலுங்கானா உயர்நீதிமன்றத்தின் முன்னாள் தலைமை நீதிபதி மற்றும் அந்த பதவியை வகித்த முதல் பெண் நீதிபதி ஆவார். அதற்கு முன்பு, அவர் டெல்லி உயர் நீதிமன்றத்தில் நீதிபதியாக பணியாற்றினார்.  

## வாழ்க்கை மற்றும் கல்வி
கோஹ்லி செப்டம்பர் 2, 1959 அன்று புதுதில்லியில் பிறந்தார். 1979 ஆம் ஆண்டில், டெல்லியின் செயின்ட் ஸ்டீபன் கல்லூரியில் வரலாற்றில் இளங்கலைப் பட்டம் பெற்றார். பின்னர் அவர் தில்லி பல்கலைக்கழகத்தில் வரலாற்றில் முதுகலைப் பட்டம் பெற்றார். தில்லி பல்கலைக்கழகத்தின் வளாக சட்ட மையத்தில் சட்டத்தில் பட்டம் பெற்றார்.  

## தொழில்
கோஹ்லி 1984 ஆம் ஆண்டில் டெல்லியின் வழக்கறிஞர் அவையில் சேர்ந்தார். அவர் டெல்லியில் சட்டம் பயின்றார், 1999 மற்றும் 2004 ஆண்டுகளுக்கு இடையில் புது தில்லி நகர்மன்ற சபைக் குழுவின் ஆலோசகராகவும், டெல்லியின் தேசிய தலைநகர் பிராந்தியத்தின் அரசாங்கத்தை பிரதிநிதித்துவப்படுத்துபவராகவும் இருந்தார். தில்லி மாசு கட்டுப்பாட்டுக் குழு, இந்தியாவின் தேசிய வேளாண் கூட்டுறவு சந்தைப்படுத்தல் கூட்டமைப்பு மற்றும் தேசிய கூட்டுறவு மேம்பாட்டுக் கழகம் உள்ளிட்ட பல தில்லி மற்றும் மத்திய அரசு அமைப்புகளின் சட்ட ஆலோசகராகவும் அவர் நியமிக்கப்பட்டார். டெல்லி உயர்நீதிமன்ற சட்ட சேவைகள் குழுவுடன் சட்ட உதவி சேவைகளையும் வழங்கினார்.  

29 மே 2006 அன்று, தில்லி உயர்நீதிமன்றத்தில் கோலி கூடுதல் நீதிபதியாக நியமிக்கப்பட்டார், மேலும், அவரது நியமனம் 29 ஆகஸ்ட் 2007 அன்று நிரந்தரமாக்கப்பட்டது. டெல்லி உயர்நீதிமன்றத்தில் அவர் பணியாற்றிய காலத்தில், பல குறிப்பிடத்தக்க உத்தரவுகளையும் தீர்ப்புகளையும் வழங்கினார், ஏற்கனவே பிணை வழங்கப்பட்ட கைதிகளை தடுத்து வைத்திருப்பது குறித்து விசாரணைக்கு அழைப்பு விடுப்பது , குற்றம் சாட்டப்பட்ட சிறார்களின் அடையாளத்தை பாதுகாத்தல், மற்றும் பார்வையற்றோரை அரசு கல்வி நிறுவனங்களில் படிக்க உதவும் வசதிகளை வழங்குதல் தொடர்பான உத்தரவுகளும் இவற்றில் உள்ளடங்கும். 2020 ஆம் ஆண்டில், கோஹ்லி இந்தியாவில் கொரோனா வைரசு தொற்றுநோய்க்கு தில்லி அரசாங்கத்தின் பதிலைக் கண்காணிக்கும் ஒரு நீதித்துறை குழுவிற்கு தலைமை தாங்கினார். தொற்றுநோய் தொடர்பாக தனியார் ஆய்வகங்கள் சோதனை நடத்த அனுமதிக்கும் ஒப்புதல்களை தாமதப்படுத்தியதற்காக மத்திய அரசையும் இந்திய மருத்துவ ஆராய்ச்சி கழகத்தையும் அவர் கண்டித்தார்.  

2021 ஆம் ஆண்டில், தெலுங்கானா உயர்நீதிமன்றத்தின் தலைமை நீதிபதியாக கோஹ்லி நியமிக்கப்பட்டார், இதன் மூலம் 2019 ஆம் ஆண்டில் ஆந்திர மாநில உயர்நீதிமன்றத்தில் இருந்து பிரிக்கப்பட்டதிலிருந்து அந்த பதவியை வகித்த முதல் பெண்மணி என்ற பெருமையைப் பெற்றார். கோஹ்லி இந்தியாவில் சட்டக் கல்வி மற்றும் சட்ட உதவிகளிலும் ஈடுபட்டுள்ளார். 2017 முதல், கொல்கத்தாவில் உள்ள மேற்கு வங்க தேசிய நீதித்துறை பல்கலைக்கழகத்தின் பொதுக்குழுவில் பணியாற்றியுள்ளார், மேலும் 2020 ஜூன் 30 முதல் , புதுதில்லியில் உள்ள தேசிய சட்ட பல்கலைக்கழகத்திற்கான குழுவில் பணியாற்றியுள்ளார். அவர் 20 மே 2020 முதல் டெல்லி மாநில சட்ட சேவைகள் ஆணையத்தின் தலைவரானார்.
# வங்கா நரி ஜல்லிகட்டு

**வங்கா நரி ஜல்லிகட்டு** (*Vanga fox jailed*) என்பது தமிழ்நாட்டின், சேலம் மாவட்டத்தில் பொங்கல் விழாவை ஒட்டி 200 ஆண்டுகளுக்கு மேலாக நடத்தப்படும் ஒரு விளையாட்டு ஆகும்.  

இது சேலம் மாவட்டத்தில் கிழக்குப்பகுதியில் உள்ள வாழப்பாடி, ஆத்தூர் நகரங்களை ஒட்டிய கிராமங்களில் நடத்தப்படுகிறது. ஒவ்வொரு ஆண்டும் தைப் பொங்கலுக்கு மறுநாள் ஊரில் உள்ள இளைஞர்கள் ஊர் மாரியம்மன் கோயிலில் வழிபட்டுவிட்டு, வங்கா நரியைப் பிடிக்க காட்டுக்குள் செல்வர். அங்கு வலை விரித்து வங்கா நரியைப் பிடித்து ஊருக்கு கொண்டு வருவர். வங்கா நரி கிடைக்காவிட்டாலும் காட்டினுள்ளே பல நாட்கள் காத்திருந்து நரியைப் பிடித்துவருவர். நரியை பிடித்த பிறகு கிராமத்துக் கோயிலில் சிறப்பு பூசை செய்து, கோயிலுக்கு நரியைக் கொண்டுவந்து அதற்கும் சிறப்புப் பூசை செய்வர். பின்னர் நரியை ஒரு கயிறுகொண்டு கட்டி அதை கோயிலைச் சுற்றியும், ஊரைச்சுற்றியும் ஓட விடுவர். இதுவே *வங்கா நரி ஜல்லிகட்டு* என்பதாகும். இந்த நிகழ்வுகள் முடிந்தபிறகு நரியை மீண்டும் காட்டுக்குள் கொண்டு சென்று விட்டுவிடுவர்.  

இவ்வாறு செய்தால் ஊரை நோய் நொடி அண்டாது, வேளாண்மை செழிக்கும் என்பது இம்மக்களின் நம்பிக்கை ஆகும். வங்கா நரியைப் பிடிப்பதற்கு தமிழ்நாடு வனத்துறை தடை விதித்துள்ளது. இருந்த போதிலும் மக்கள் இப்பழக்கதைக் கைவிடவில்லை. வங்கா நரியை பிடிக்க வனத்துறை விதிக்கும் அபராதத் தொகையை ஊர்மக்கள் சர்பில் செலுத்திவிடுகின்றனர்.
# சிறீதர் (நடிகர்)


**சிறீதர்** (Sridhar) கன்னட திரையுலகில் ஒரு இந்திய நடிகரும், நடன அறிஞரும், கலைஞரும், நடன இயக்குனருமாவார். பரதநாட்டியத்தில் பயிற்சி பெற்ற இவர், பொறியியலில் பட்டமும் பெற்றவர். சிறீதர் ஒரு பரதநாட்டிய நடனக் கலைஞரான அனுராதாவை மணந்தார்; இருவரும் பல நடன நிகழ்ச்சிகளில் இணைந்து நிகழ்ச்சிகளை வழங்கியுள்ளனர்.  

## திரைப்பட வாழ்க்கை
புட்டண்ணா கனகல் இயக்கிய *அம்ருதா கலிகே* என்ற படத்தில் நாயகனாக கன்னடத் திரைத்துறையில் நுழைந்தார். அதன் பின்னர் இவர் 60 க்கும் மேற்பட்ட படங்களில் நடித்துள்ளார். மேலும், யும் வென்றுள்ளார். கன்னடம், தமிழ், தெலுங்கு, மலையாளம், இந்தி ஆகிய ஐந்து மொழிகளில் நடித்துள்ளார்.  

### கன்னடம்

*சாண்டா சிசுநாலா சரிபா* என்ற படத்தில் புனித-கவிஞர் செரிப் பாத்திரத்தில் நடித்ததற்கான கர்நாடக மாநில அரசின் சிறந்த நடிகருக்கான விருதை வென்றார் . இந்த படம் மத்திய அரசின் மதிப்புமிக்க நர்கிஸ் தத் விருதையும் வென்றது. கன்னடத்தில் இவரது *பன்னட வேஷா* என்ற படம் சிறந்த பிராந்திய திரைப்பட விருதை வென்றது. அதில் இவர் ஒரு யக்சகான கலைஞரின் கதாபாத்திரத்தை சித்தரித்தார்.  

; இந்தி  

அருணராஜே பாட்டீல் இயக்கிய *பைரவி* என்ற இந்தி படத்தில் நாயகனாக நடித்தார். இந்த படம் தேசிய விருதை வென்றது.
# ஜெய் ஜெகதீஷ்


**ஜெய் ஜகதீஷ்** (Jai Jagadish) (பிறப்பு 29 சூன் 1954 ) கன்னட திரையுலகில் ஒரு இந்திய திரைப்பட நடிகராகரும், இயக்குநரும், தயாரிப்பாளருமாவார் ஆவார். *பலிதாம்ஷா* (1976) என்ற திரைப்படத்தில் நடிகராக தனது வாழ்க்கையைத் தொடங்கிய இவர், ஒரு நடிகராக 300 க்கும் மேற்பட்ட படங்களில் நடித்தார். 1998 ஆம் ஆண்டில், *பூமி தாயா சோச்சலா மாகா* படத்திற்கு தயாரிப்பாளராக மாறினார். *மதானா* என்ற படத்தின் மூலம் இயக்குநராக அறிமுகமானார். ஜெய் ஜெகதீஷின் குறிப்பிடத்தக்க சில படங்களில் காளி மாத்து (1981), பெங்கியல்லி அரலிடா ஹூவு (1983), பந்தனா (1984), மதுவே மாடு தமாஷே நோடு (1986) மற்றும் கர்ஜேன் (1981) ஆகியவை அடங்கும். இவரது கோதிகலு சார் கோதிகலு திரைப்படம் சிறந்த படத்திற்கான பிலிம்பேர் விருதை வென்றது. அவர் வகயாமா கராத்தே-டோ இந்தியாவின் தலைவராவார்.  

## தனிப்பட்ட வாழ்க்கை
இவர் தனது முதல் மனைவி ரூபாவை விவாகரத்து செய்துவிட்டு பின்னர் இயக்குநர் ராஜேந்திர சிங் பாபுவின் சகோதரியான நடிகை விஜயலட்சுமியை மணந்தார். இவர்களுக்கு வைபவி, வைநிதி வைசிரி என்ற மூன்று மகள்கள் உள்ளனர்.
# ஆதித்யா விக்ரம் பிர்லா


**ஆதித்யா விக்ரம் பிர்லா** (Aditya Vikram Birla) (14 நவம்பர் 1943 - 1 அக்டோபர் 1995), இவர் ஓர் இந்திய தொழிலதிபராவார். இந்தியாவின் மிகப்பெரிய வணிகக் குடும்பங்களில் ஒன்றில் பிறந்த இவர், தனது குழுவை நெசவுத் தொழிற்துறை, வேதியியல் மற்றும் தொலைத்தொடர்பு எனப் பன்முகப்படுத்துவதை மேற்பார்வையிட்டார். தென்கிழக்கு ஆசியா, பிலிபீன்சு மற்றும் எகிப்தில் ஆலைகளை அமைத்து வெளிநாடுகளுக்கு விரிவுபடுத்திய முதல் இந்திய தொழிலதிபர்களில் இவரும் ஒருவர். 1995 ஆம் ஆண்டில் இவரது நிகர மதிப்பு 250 மில்லியன் அமெரிக்க டாலராக மதிப்பிடப்பட்டது. 51 வயதில் இவரது மரணம் இவரது இளம் மகன் குமார் மங்கலத்தை இவரது ஆதித்ய பிர்லா குழுமத்திற்கு பொறுப்பேற்க வைத்தது.  

## ஆரம்பகால வாழ்க்கையும் கல்வியும்
பிர்லா 1943 நவம்பர் 14 அன்று கொல்கத்தாவில் தொழிலதிபர் வசந்த் குமார் மற்றும் சரளா பிர்லா ஆகியோருக்கு பிறந்தார். இவரது தாத்தா கன்சியாம் தாசு பிர்லா மகாத்மா காந்தியின் கூட்டாளியாக இருந்தார். மேலும் அலுமினிய விற்பனை மற்றும் இந்துஸ்தான் அம்பாசடர் உற்பத்தியாளராக தனது செல்வத்தை வளர்த்துக் கொண்டார்.  

கொல்கத்தாவின் புனித சேவியர் கல்லூரியில் படித்த பிறகு, மாசாச்சூசெட்சு தொழில்நுட்பக் கழகத்தில் வேதிப் பொறியியல் பட்டம் பெற்றார்.  
இவர்களுக்கு வாசவதத்தா என்ற ஒரு மகளும், குமார் மங்கலம் என்ற ஒரு மகனும் இருக்கின்றனர். குமார் மங்கலம் இப்போது ஆதித்யா பிர்லா குழுமத்தின் தலைவராக உள்ளார்.  

ஆதித்யா விக்ரம் பிர்லா தனது சமசுகிருத கல்வியை கொல்கத்தாவில் உள்ள மறைந்த சமசுகிருத அறிஞர் துர்கா பிரசாத் சாத்திரியிடமிருந்து பெற்றார்.  

## இறப்பு
1993 ஆம் ஆண்டில், பிர்லாவுக்கு முன்னிற்குஞ்சுரப்பி புற்றுநோய் இருப்பது கண்டறியப்பட்டது. இவரது வயதான தந்தை மற்றும் இளம் மகன் குழுவின் பல பொறுப்புகளை ஏற்றுக்கொண்டனர். இந்த வகை புற்றுநோய்க்காக அமெரிக்காவின் பால்ட்டிமோர் ஜான்ஸ் ஹாப்கின்ஸ் மருத்துவமனையில் உட்பட சிறந்த மருத்துவ சிகிச்சை பிர்லாவுக்கு ஏற்பாடு செய்யப்பட்டது. அங்கே இவர் அக்டோபர் 1, 1995 அன்று இறந்தார். முன்னாள் இந்தியப் பிரதமர் (அப்போதைய நிதியமைச்சர் ) மன்மோகன் சிங் திரு பிர்லாவை "இந்தியாவின் சிறந்த மற்றும் பிரகாசமான குடிமக்களில் ஒருவர்" என்று அழைத்தார்.  

பிம்ப்ரி-சிஞ்ச்வட்டில் உள்ள ஆதித்யா பிர்லா நினைவு மருத்துவமனை இவரது பெயரிடப்பட்டுள்ளது.  

1973 ஆம் ஆண்டில் ஆதித்யா விக்ரம் பிர்லாவால் நிறுவப்பட்ட சங்கீத கலா கேந்திரா 1996 ஆம் ஆண்டு முதல் ஆதித்யா விக்ரம் பிர்லா கலாசிகர் மற்றும் கலாகிரன் புராஸ்கர் விருதுகள் ஒவ்வொரு ஆண்டும் சிறந்து விளங்கும் நாடக மற்றும் கலை கலைகளுக்கு வழங்குகிறது. இந்திய அரசால் சிறப்பு அஞ்சல் முத்திரை 14 சனவரி 2013 அன்று வெளியிடப்பட்டது. இவரை "இந்தியாவின் முதல் உலகளாவிய தொழிலதிபர்" என்று கௌரவித்தது.  

## சுயசரிதை
- *Aditya Vikram Birla, a biography* by Minhaz Merchant.
# சோபனா பார்தியா


**சோபனா பார்தியா** (Shobhana Bhartia) (பிறப்பு 4 சனவரி 1957) இவர் ஓர் இந்திய தொழிலதிபராவார். இந்தியாவின் மிகப்பெரிய செய்தித்தாள் மற்றும் ஊடக நிறுவனங்களில் ஒன்றான இந்துஸ்தான் டைம்ஸ் குழுமத்தின் தலைவராகவும், தலையங்க இயக்குநராகவும் உள்ளார். இவர் தனது தந்தையின் மூலம் வாரிசாக இதை பெற்றார். இவர் சமீபத்தில் பிலானி, பிர்லா தொழில்நுட்பம் மற்றும் அறிவியல் கழகத்தின் துணை வேந்தராக பொறுப்பேற்றுள்ளார். (இவரது தாத்தாவால் நிறுவப்பட்டது) மேலும், எண்டெவர் இந்தியாவின் தற்போதைய தலைவராகவும் உள்ளார். காங்கிரசு கட்சியுடன் நெருக்கமாக தொடர்புடைய சோபனா 2006 முதல் 2012 வரை இந்திய நாடாளுமன்றத்தின் மாநிலங்களவையில் பரிந்துரைக்கப்பட்ட உறுப்பினராக பணியாற்றினார். 2016 ஆம் ஆண்டில், *ஃபோர்ப்ஸ்* பத்திரிக்கையால் இவர் 93 வது மிக சக்திவாய்ந்த பெண்ணாக பட்டியலிடப்பட்டார்  

## பின்னணி
சனவரி 4, 1957 இல் மார்வாரி குடும்பத்தில் பிறந்தார், பார்தியா தொழிலதிபர் மற்றும் காங்கிரசு கட்சி உறுப்பினர் கே. கே. பிர்லாவின் மகளாவார். பிர்லா குடும்பத்த்தில் ஒருவரான தேசபக்தர் கன்சியாம் தாசு பிர்லாவின் பேத்தி. கே. கே. பிர்லா குடும்பம் இந்துஸ்தான் டைம்ஸ் குழுமத்தின் 75.36 சதவீத பங்குகளை வைத்திருந்தது. இதன் மதிப்பு ரூ .8.34&nbsp;2004 இல் பில்லியன். இவர் கொல்கத்தாவில் வளர்ந்தார். *லோரெட்டோ ஹவுஸில்* பள்ளிப்படிப்பைப் பெற்றார். இவர் கொல்கத்தா பல்கலைக்கழகத்தில் பட்டம் பெற்றவர்,  

## குடும்பம்
சியாம் சுந்தர் பார்தியாவை மணந்தார். இவருக்கு இரண்டு மகன்கள் உள்ளனர், பிரியாவ்ரத் பாரதியா, அக்டோபர் 4, 1976 இல் பிறந்தார். சமித் பாரதியா1979 ஏப்ரல் 27 அன்று பிறந்தார். இவர்களது மகன் சமித் பார்தியாவும் இந்துஸ்தான் டைம்ஸ் குழுமத்தின் இயக்குநராக உள்ளார். மேலும் டோமினோஸ் பீட்சா இன்க் உரிமையைப் போன்ற வாழ்க்கை முறை வணிகங்களையும், பெங்களூரில் திங்கள் முதல் ஞாயிற்றுக்கிழமை வரை வசதியான கடை சங்கிலியையும் கவனித்து வருகிறார் .  

## அரசியல் வாழ்க்கை
2005 ஆம் ஆண்டில் முதல் பத்மசிறீ விருதுக்கு பரிந்துரைக்கப்பட்டவர்களில் சோபனாவும் ஒருவர். பத்திரிகைக்காக இந்த விருது வழங்கப்பட்டது. அடுத்த ஆண்டு, பிப்ரவரி 2006 இல், சோனியா காந்தி தலைமையிலான ஆளும் ஐக்கிய முற்போக்குக் கூட்டணியின் பரிந்துரையின் பேரில், பாராளுமன்றத்தின் மாநிலங்களவைக்கு பரிந்துரைக்கப்பட்டார். இவர் பத்திரிகையாளர் அல்ல, மற்றும் இவர் இந்திய தேசிய காங்கிரசுடன் அரசியல் ரீதியாக இணைந்திருந்தது போன்ற காரணங்களுக்காகவும், இலக்கியம், அறிவியல், கலை மற்றும் சமூக சேவை ஆகிய துறைகளைச் சேர்ந்த புகழ்பெற்ற நபர்களுக்காக ஒதுக்கப்பட்ட இந்த நியமனத்தை எதிர்த்து, இந்திய உச்சநீதிமன்றத்தில் முறையிடப்பட்டது. எவ்வாறாயினும், முதல் கட்டத்திலேயே மேல்முறையீட்டை நீதிமன்றம் தள்ளுபடி செய்தது. இவர் "குழந்தைத் திருமணம் (ஒழிப்பு) மற்றும் இதர ஏற்பாடுகள் சட்டம், 2006" ஐ அறிமுகப்படுத்தினார். இவரது நெருங்கிய நண்பர்களில் பாரதிய ஜனதா கட்சியின் அருண் ஜெட்லியும் அடங்குவார்.
# ஏ சைலண்ட் வாய்சு (2016 அனிமே திரைப்படம்)



**ஏ சைலன்ட் வாய்சு** (சப்பானியம்-காஞ்சி: 映画 聲の形) (தமிழ்: கோய் னோ கத்தாச்சி - அமைதிக்குரல்) 2016 இல் வெளிவந்த ஒரு சப்பானிய அனிமே திரைப்படமாகும்.  

## கதைக்கரு

காதுகேளாத சிறுமியான **சோக்கோ நிசிமியா**, இடைநிலைபள்ளியில் பயிலும் போது சகமாணவன் **சோயா இசிதா**வால் கொடுமைப் படுத்தப்படுகிறாள். விளையவாக, நிசிமியா பள்ளியை விட்டுச்செல்ல, சகமாணவர்களால் வெறுக்கப்பட்டு ஒதுக்கப்படுகிறான் இசிதா. நண்பர்களே இல்லாமல் தனிமையில் நாட்களை நகர்த்தி வாழ்க்கையை வெறுக்கிறான்.  

சில ஆண்டுகள் கழித்து, தற்போது உயர்நிலைப்பள்ளியில் பயிலும் இசிதா தற்கொலை முயற்சி செய்து தோற்றுவிடுகிறான். இறுதியாக நிசிமியாவைச் சந்தித்து மன்னிப்பு கோர விழைபவனை நிசிமியா மன்னித்தாளா இசிதாவின் வாழ்க்கையைச் சூழ்ந்திருந்த தனிமை விலகியதா என்பது கதை.  

## குரல் கொடுத்தவர்கள்
;**சோயோ இசிதா** (石田 将也)  
:என்கிற கதாப்பாத்திரத்திற்கு குரல் கொடுத்தவர் **மியு இரினோ**  
:கழிவிரக்கம் கொள்ளும் ஒரு உயர்நிலை மாணவனாக இந்த கதாப்பாத்திரம் உள்ளது.  

;*சோக்கோ நிசிமியா*' (西宮 硝子)  
:என்கிற கதாப்பாத்திரத்திற்கு குரல் கொடுத்தவர் **சவோரி அயாமி**  
:இசிதா என்ற கதாப்பாத்திரத்தால் கொடுமைப் படுத்தப்படுவதும், பின்னால் மன்னிப்பு கேட்டு வருபவனை எதிர்கொள்வதுமான இந்த கதாப்பாத்திரம் ஒரு காதுகேளா மாற்றுத்திறனாளியாக உள்ளது.  

## தயாரிப்பு
இதே பெயரில் 2014 ஆம் ஆண்டு வெளியான மங்கா தொடரின் அனிமே வடிவமே இந்தத் திரைப்படம். 2015 ஆம் ஆண்டு வெளியான சோனென் பத்திரிக்கை, கியோட்டோ அனிமேசன் இந்தத் திரைப்படத்தைத் தயாரிக்க இருப்பதாகவும் நாவுக்கோ யமடா இயக்க இருப்பதாகவும் அறிவித்தது. இத்திரைப்படத்தின் முகப்புப்பாடல் **கோய் வோ சீட்டா நோ வா**வை ஐக்கோ பாடினார். இத்திரைப்படத்தை ஆங்கில மொழிமாற்றம் செய்யும்போது காதுகேளா மாற்றுத்திறனாளி நடிகையான எலெக்சி கௌடென் நிசிமியாவின் கதாப்பாத்திரத்திற்கு குரல் கொடுத்தார்.  

## வெளியீடு
செப்டம்பர் 17, 2016 அன்று சப்பான் முழுவதும் 120 திரையரங்குகளில் இத்திரைப்படம் வெளியானது. அக்டோபர் 22,2016 ஆம் ஆண்டு இசுக்கொட்லாந்து அனிமே திருவிழாவிலும் பிப்ரவரி 5, 2017 இலண்டன் கலையரங்க கல்வி நிறுவனத்திலும் வெளியானது. மார்ச்சு 9,2017 இல் சிங்கப்பூர் மலேசியாவிலும் ஏப்ரல் 9, 2017 இல் ஆத்திரேலியா நியூசிலாந்திலும் ஏப்ரல் 16, 2017 அன்று ஐரோப்பா உருசியா துருக்கி முழுவதும் வெளியானது.  

## மேற்கோள்
# தரணி தேப்நாத்


**தரணி தேப்நாத்** (Tarani Debnath) (1940 - 19 மே 1961) 1961 ஆம் ஆண்டில் பராக் பள்ளத்தாக்கில் நடந்த வங்காள மொழி இயக்கப் போராட்டத்தில் பங்கேற்று தியாகியாக ஆன ஒரு வங்காளி ஆவார். மே 19, 1961 அன்று, பராக் பள்ளத்தாக்கில் வங்காள மொழிக்கான அலுவல்ரீதியான தகுதியைக் கோரி ஒரு சத்தியாக்கிரகத்தில் பங்கேற்றபோது, அவர் துணை ராணுவப் படைகளால் சுட்டுக் கொல்லப்பட்டார்.
# கம்பீர் சிங் முரா



**கம்பீர் சிங் முரா** (Gambhir Singh Mura) (1930 &#x2013; 9 நவம்பர் 2002) பழங்குடியின மரபுவழி தற்காப்பு நடனமான சாவ் நடனத்திற்கான பங்களிப்புகளுக்காக அறியப்பட்ட ஒரு கலைஞர் ஆவார். அவர் சாவ் நடத்தின் புருலியா வகை கற்பிக்கும் பாங்கின் விளக்கவுரையாளராவார்.  

இந்திய மாநிலமான மேற்கு வங்காளத்தில் புருலியா மாவட்டத்தில் உள்ள பிட்டிகிரி பாம்னி கிராமத்தில் பழங்குடி குடும்பத்தில், ஜிபா சிங் முரா என்வருக்கு முரா பிறந்தார். அவர் இங்கிலாந்து, பிரான்சு, ஜப்பான் மற்றும் அமெரிக்கா போன்ற பல இடங்களில் மரபு வழி தற்காப்பு நடனக் கலை நிகழ்ச்சிகளை நிகழ்த்தினார். 1981 ஆம் ஆண்டில் இந்திய அரசு அவருக்கு இந்திய குடிமக்களுக்கு வழங்கப்படும் மிக உயரிய விருதுகளில் நான்காவதாக உள்ள பத்மசிறீ விருதினை வழங்கியது.
# காவேரி மாதவன்

**காவேரி மாதவன்** *(Cauvery Madhavan)* அயர்லாந்தில் வசிக்கும் ஓர் இந்திய எழுத்தாளராவார். தனது எழுத்தில் புலம்பெயர்ந்த அனுபவங்களைப் பயன்படுத்தி இவர் எழுதுகிறார்.  

இந்தியாவின் தமிழ்நாடு மாநிலத்திலுள்ள சென்னை நகரில் காவேரி பிறந்தார். படைத்துறை பணித் தலைவர் சி. குருசாமி மற்றும் பொல்லம்மா குருசாமி ஆகியோருக்கு மகளாக இவர் பிறந்தார். சென்னையில் ஒரு நகல் எழுத்தாளராக பணிபுரிந்தார். அறுவை சிகிச்சை நிபுணர் பிரகாசு மாதவனை காவேரி திருமணம் செய்து கொண்டார். 1987 ஆம் ஆண்டில் தம்பதியர் இருவரும் அயர்லாந்தின் கில்டேர் மாகாணத்திலுள்ள சிட்ராபன் என்ற கிராமத்திற்கு குடிபெயர்ந்தனர். அங்கு இவர்களுக்கு மூன்று குழந்தைகள் பிறந்தனர்.  

காவேரியின் முதல் நாவல் 2000 ஆம் ஆண்டு வெளிவந்தது. அயர்லாந்தின் கார்க் மாகாணத்திலுள்ள பின்தங்கிய எழுத்தாளர்கள் மற்றும் கலைஞர்களுக்கான அனாம் காரா எழுத்தாளர்கள் மற்றும் கலைஞர்கள் என்ற சிறப்பு பயிற்சித்திட்டத்தில் கலந்து கொண்டு இந்நாவலைத் தொடங்கினார். இரண்டாவது நாவல் 2003 ஆம் ஆண்டிலும் மூன்றாவது நாவல் 2020 ஆம் ஆண்டிலும் வெளிவந்தன.  

அயர்லாந்து மற்றும் ஐரோப்பாவை இந்தியாவுடன் தொடர்புபடுத்துகின்ற வகையில் இவரது படைப்புகள் ஆக்கப்படுகின்றன. ஐரிய டைம்சு, ஈவினிங் எரால்டு போன்ற தினசரிகளிலும் மாத இதழான டிராவல் எக்சுட்ராவிலும் காவேரி எழுதிவருகிறார்.  
## நூல் விவர அட்டவணை
- 
- 
-
# தாதர்


**தாதர்** (Dadar) என்பது மகாராட்டிரா மாநிலத்தின் தெற்கு மும்பை பகுதியில் முதன்முதலாக திட்டமிடப்பட்ட பகுதியாகும். இது ஒரு அடர்த்தியான குடியிருப்புகளும், வணிக வளாகங்களும் நிறைந்த சுற்றுப்புறமாகும். மேலும், இது உள்ளூர் மற்றும் தேசிய இணைப்புகளைக் கொண்ட ஒரு முக்கிய தொடர்வண்டி மற்றும் பேருந்து சேவை மையமாகும். தாதர் மராத்தி கலாச்சாரத்தின் ஒரு மையமாகவும் உள்ளது. இது படிப்படியாக பூர்வீக கிழக்கு இந்திய மொழியை மும்பையில் மாற்றியது.  

## வரலாறு
மகாபரிநிர்வானா நாளில், (திசம்பர் 6, 2017) மக்கள் தாதரிலுள்ள அவருடைய நினைவில்லமான இராசகிருகாவிற்கு வருகை தருகிறார்கள்]]  

தாதர் அதன் தொடர்வண்டி பாதைகள் காரணமாக தற்போதைய சூழ்நிலையில் முக்கியத்துவம் பெறுகிறது.  

மும்பை புறநகர் ரயில் வலைப்பின்னலின் மேற்கு மற்றும் மத்திய பாதைகளில் தாதர் ஒரு முக்கிய தொடர்வண்டி முனையமாகும் . மத்திய மற்றும் மேற்கு இரு வழித்தடங்களுக்கும் ஒரே பொதுவான தொடர்வண்டிநிலையமாக இருப்பதால், புறநகர் தொடர்வண்டி நிலையம் வழியாக பயணிக்கும் பல பயணிகளுக்கு இது ஒரு போக்குவரத்து இடமாக அமைகிறது.
# செல்லதுரை

**செல்லதுரை** (*Chelladurai*) என்பவர் ஒரு இந்திய நகைச்சுவை நடிகர். இவர் தமிழ் படங்களில் பணிபுரிந்தார். இவர் 350 க்கும் மேற்பட்ட படங்களில் நடித்துள்ளார்.  

## தொழில்
செல்லதுரை *தூறல் நின்னு போச்சு* (1982) படத்தின் மூலம் நடிகராக அறிமகமானார். நடிகர் வடிவேலுவுடனான நகைச்சுவைக் காட்சிகளுக்காக இவர் அறியப்படுகிறார்.  

*ஸ்ரீ* (2002) படத்தில் பிரபா என்ற ஒயின் கடையின் உரிமையாளராக நடித்ததற்காக இவர் பிரபலமானார். இப்படக் காட்சியில், மரிமுத்து ( வடிவேலு ) கடை உரிமையாளரை தொலைபேசியில் அழைத்து கடை எப்போது திறக்கும் என்று கேட்கிறார். கடை மூடப்பட்டதாக உரிமையாளர் கூறுகிறார். வடிவேலு மது அருந்திவிட்டு, கடை உரிமையாளரை இரவில் பலமுறை தொந்தரவு செய்கிறார்.  

## இறப்பு
பல மாதங்களாக சிறுநீரக பிரச்சினைகளில் அவதிப்பட்ட காரணமாக செல்லதுரை சென்னையில் உள்ள கீழ்பாக்கம் அரசு மருத்துவமனையில் பிப்ரவரி 8 ஆம் தேதி அனுமதிக்கப்பட்டார். உயர் இரத்த அழுத்தம் காரணமாக அவர் 7 பிப்ரவரி 2015 அன்று இறந்தார்.  

## திரைப்படவியல்

; படங்கள்  

- *தூறல் நின்னு போச்சு* (1982)
- *சின்ன பசங்க நாங்க* (1992)
- *அம்மா வந்தாச்சு* (1992)
- *ஒண்ணா இருக்க கத்துக்கணும்* (1992)
- *ராஜகுமாரன்* (1994)
- *தோழர் பாண்டியன்* (1994)
- *சத்தியவான் (திரைப்படம்)* (1994)
- *திருமூர்த்தி (திரைப்படம்)* (1995)
- *காந்தி பிறந்த மண்* (1995)
- *சீதனம் (திரைப்படம்)* (1995)
- *புதுநிலவு* (1996)
- *கட்டபஞ்சாயத்து (திரைப்படம்)* (1996)
- *அவதார புருஷன்* (1996)
- *சக்தி* (1997)
- *வாய்மையே வெல்லும் (திரைப்படம்)* (1997)
- *தாலி புதுசு (திரைப்படம்)* (1997)
- *பொங்கலோ பொங்கல்* (1997)
- *தடயம்* (1997)
- *மூவேந்தர் (திரைப்படம்)* (1998)
- *அண்ணன்* (1999)
- *நேசம் புதுசு* (1999)
- *சுந்தரி நீயும் சுந்தரன் நானும்* (1999)
- *கண்ணன் வருவான் (2000 திரைப்படம்)* (2000)
- *சிம்மாசனம் (2000 திரைப்படம்)* (2000)
- *உள்ளம் கொள்ளை போகுதே* (2001)
- *ஸ்டார்* (2001)
- *ஸ்ரீ* (2002)
- *நைனா* (2002)
- *சொக்கத்தங்கம் (திரைப்படம்)* (2003)
- *சாமி (திரைப்படம்)* (2003)
- *பீஷ்மர் (2003 திரைப்படம்)* (2003)
- *வின்னர்* (2003)
- *வடக்கு வாசல் (திரைப்படம்)* (2003)
- *காதல் கிறுக்கன்* (2003)
- *என்னவோ புடிச்சிருக்கு* (2004)
- *சேட்டை* (2004)
- *ஜோர் (திரைப்படம்)* (2004)
- *பதவி படுத்தும் பாடு* (2005)
- *வரப்போகும் சூரியனே* (2005)
- *முதல் ஆசை* (2005)
- *அன்பே வா* (2005)
- *ஆவணித் திங்கள்* (2006)
- *மணிகண்டா* (2007)
- *பிறகு* (2007)
- *கி. மு (திரைப்படம்)* (2008)
- *சிரித்தால் ரசிப்பேன்* (2009)
- *மம்பட்டியான் (2011 திரைப்படம்)* (2011)
- *கில்லாடி* (2015)
- *மாரி* (2015)

; தொலைக்காட்சி  

- *கனா காணும் காலங்கள்* (2006 - 2009)